
REPUBLIKA HRVATSKA
BJELOVARSKO-BILOGORSKA ŽUPANIJA
GRAD GAREŠNICA
GRADONAČELNIK
			
KLASA:  940-01/26-01/18 
URBROJ: 2103-4-03-26-1
Garešnica, 23.10.2026.

P R I J E D L O G  

Na temelju članka 35. Zakona o vlasništvu i drugim stvarnim pravima (Narodne novine broj 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09, 90/10, 143/12, 152/14, 81/15, 94/17), članka 48. Zakona o lokalnoj i područnoj (regionalnoj) samoupravi (Narodne novine broj 33/01, 60/01, 129/05, 109/07, 36/09, 125/08, 36/09, 150/11, 144/12, 123/17, 98/19, 144/20),  članka 35. Statuta Grada Garešnice (Službeni glasnik Grada Garešnice broj 2/21 i 3/25), Gradsko vijeće Grada Garešnice na ____ sjednici donijelo je:

O D L U K U 
o upravljanju i korištenju društvenih domova u vlasništvu Grada Garešnice

Opće odredbe

Članak 1.
Ovom Odlukom utvrđuje se način upravljanja društvenim domovima u vlasništvu Grada Garešnice (u daljnjem tekstu: Grad), pravila i uvjeti korištenja društvenih domova za javne, društvene i privatne potrebe.

Članak 2.
Ovu Odluku dužni su poštovati svi korisnici društvenih domova u vlasništvu Grada.
Izrazi koji se koriste u ovoj Odluci, a koji imaju rodno značenje, odnose se jednako na muški i ženski rod, bez obzira u kojem su rodu navedeni.

Članak 3.
Društveni domovi na području Grada vlasništvo su Grada, a ono što je utvrđeno ovom Odlukom za održavanje i pažljivo korištenje društvenog doma te naknadu štete, odnosi se na sve prostorije društvenog doma te njegovu infrastrukturu, opremu, inventar i pripadajuće zemljište.

Članak 4.
Društvenim domovima upravlja gradonačelnik, sukladno Zakonu o lokalnoj i područnoj (regionalnoj) samoupravi, Statutu Grada te ovoj Odluci.

U upravljanju društvenim domovima stručno-administrativnu pomoć gradonačelniku pruža Upravni odjel za gospodarstvo i komunalni sustav u dijelu zaprimanja, razmatranja zahtjeva i pripreme ugovora o korištenju društvenih domova te Upravni odjel za financije u dijelu evidencije uplata za korištenje domova.

Članak 5.
Prostori društvenih domova mogu se dati na korištenje uz naknadu ili bez naknade kako je to propisano ovom Odlukom.   

Članak 6.
Društveni domovi (uključujući i opremu i inventar namijenjen za poslove mjesne samouprave) koji se daju na korištenje sukladno uvjetima iz ove Odluke su:







	Redni broj
	Društveni dom
	Adresa
	Površina cijele
Zgrade
neto
(m2)
	Površina sale neto (m2)
	Površina
k.č.  (m2)
	Katastarska
općina (k.o.)
	k.č.
br.
	Mjesni odbor
(MO)

	1
	Društveni dom Ciglenica
	Ciglenica 85A
	177,00
	73,31 (prizemljle)
105,67 (kat)
	1198
	k.o. Ciglenica
	394/2
	MO Ciglenica

	2
	Društveni dom Dišnik
	Dišnik 58
	420,09
	133,42
	679
	k.o. Dišnik
	840/5
	MO Dišnik

	3
	Hrvatski dom 
	Vladimira Nazora 21
	574
	85,48 (mala sala) 
175,71 (velika sala)
	2839
	k.o.
Garešnica centar
	193
	MO Garešnica

	4
	Hrvatski radnički dom
	Brestovačka 72
	1159,80
	180,43
	3854
	k.o. Garešnica
	1876/59
	MO Garešnički Brestovac

	5
	Hrvatski dom
	Trg Ante Starčevića 5
	556,11
	183,52
	2956
	k.o. Hrastovac
	168
	MO Hrastovac

	6
	Vatrogasni dom
	Kajgana 39
	820,00
	380,00
	2849
	k.o. Kajgana
	384
	MO Kajgana

	7
	Hrvatski seljački dom
	Kaniška Iva 145
	280,00
	160,00
	816
	k.o. Kaniška Iva
	1231/1
	MO Kaniška Iva

	8
	Društveni dom Kapelica
	Kapelica 105
	353,40
	181,24
	4212
	k.o. Kapelica
	269/3
	MO Kapelica

	9
	Društveni dom Mali Pašijan
	Mali Pašijan 72
	265,57
	100,49
	1259
	k.o. Pašijan
	476
	MO Mali Pašijan

	10
	Društveni dom Malo Vukovje
	Malo Vukovje 39
	350,00
	130,00
	2165
	k.o. Vukovje
	290/1
	MO Malo Vukovje

	11
	Društveni dom Rogoža
	Rogoža 54
	240,00
	90,00
	1621
	k.o. Stupovača
	630
	MO Rogoža

	12
	Hrvatski dom
	Tomašica 127
	388,48
	145,62
	1334
	k.o. Tomašica
	1287/1
	MO Tomašica

	13
	Društveni dom Trnovitički Popovac
	Trnovitički Popovac 78
	642,35
	119,41
	2331
	k.o. Trnovitički Popovac
	231
	MO Trnovitički Popovac

	14
	Društveni dom Uljanik
	Uljanik 68
	794,96
	147,26
	5035; 933
	k.o. Uljanik
	170; 173
	MO Ujanik

	15
	Društveni dom Velika Bršljanica
	Velika Bršljanica 46A
	352,32
	137,98
	964
	k.o. Bršljanica
	501/2
	MO Velika Bršljanica

	16
	Društveni dom Veliki Pašijan
	Veliki Pašijan 73
	250,00
	150,00
	2039
	k.o. Pašijan
	318/2
	MO Veliki Pašijan

	17
	Društveni dom Veliki Prokop
	Veliki Prokop 5A
	167,00
	100,00
	1712
	k.o. Veliki Prokop
	107/3
	MO Veliki Prokop



Korištenje društvenih domova bez naknade

Članka 7.

Bez naknade društveni domovi ili pojedine prostorije daju se na korištenje za:

1. rad Gradskog vijeća i njegovih radnih tijela,
2. provođenje aktivnosti vezanih uz rad gradonačelnika, radnih tijela gradonačelnika, upravnih tijela Grada te pravnih osoba kojima je osnivač ili suosnivač Grad,
3. potrebe rada vijeća mijesnih odbora,
4. potrebe izbora,
5. rad civilne zaštite,
6. održavanje društvenih aktivnosti namijenjenih lokalnoj zajednici, koje organizira Vijeće mjesnog odbora,
7. održavanje društvenih aktivnosti koje organizira Grad ili koje su pod pokroviteljstvom Grada ili Bjelovarsko-bilogorske županije,
8. rad dobrovoljnih vatrogasnih društava s područja Grada,
9. rad sportskih klubova s područja Grada,
10. rad udruga s područja Grada koje provode aktivnosti od općeg interesa za Grad,
11. u slučaju postojanja obravdanih okolnosti i za druge potrebe temeljem posebne odluke gradonačelnika.

U slučajevima iz stavka 1. ovoga članka, gradonačelnik može donijeti odluku o sudjelovanju korisnika u snošenju troškova režija (stvarnih ili paušalnih).

Članak 8.

Društveni domovi iz članka 6. daju se na korištenje vijećima mjesnih odbora na neodređeno vrijeme bez naknade u opsegu potrebnom za obavljanje poslova mjesne samouprave, pri čemu opseg korištenja (cijela zgrada ili pojedine prostorije) može posebnom odlukom urediti gradonačelnik, sukladno potrebama mjesnog odbora te financijskim, pravnim i prostornim mogućnostima kojima raspolaže Grad.

Vijeća mjesnih odbora koriste prostor mjesnog doma koji se nalazi na području za koje su nadležni za vrijeme trajanja svog mandata, odnosno konstituiranjem svakog novog vijeća ono preuzima od prethodnog vijeća sva prava i obveze u vezi korištenja prostora mjesnog doma, a što će se utvrditi zapisnikom o primopredaji.

Vijeće mjesnog odbora polaže račun gradonačelniku u vezi korištenja mjesnog doma te je odgovorno za pravovremenu prijavu svih nužnih popravaka, promjena u kvaliteti i kvantiteti stvari, neovlaštenih korištenja (smetanja posjeda) i drugih relevantnih okolnosti o kojima je predsjednik Vijeća mjesnog odbora dužan obavijestiti Grad odmah po njihovu saznanju.

Predsjednik Vijeća mjesnog odbora dužan je na zahtjev gradonačelnika, u roku od 7 (sedam) dana od dana zaprimanja zahtjeva, pisano se očitovati o stanju mjesnog doma ili drugim okolnostima vezanim uz mjesni dom.

Osim za rad tijela mjesnog odbora, Vijeće mjesnog odbora i Grad mogu prostore iz stavka 1. ovoga članka koristiti i za održavanje raznih društvenih aktivnosti, poput književnih, kazališnih, glazbenih i drugih kulturno-umjetničkih priredbi i manifestacija, kao i u svrhu održavanja edukativnih aktivnosti (radionice, predavanja, tribine, savjetovanja i sl.), sportsko-rekreativnih aktivnosti te humanitarnih aktivnosti.

Kada Vijeće mjesnog odbora planira organizirati društvene aktivnosti iz prethodnog stavka, dužno je to pisanim putem najaviti Upravnom odjelu za gospodarstvo i komunalni sustav najkasnije 14 (četrnaest) radnih dana prije dana njihova održavanja.
	
Korištenje društvenih domova uz naknadu

Članak 9.

Prostori iz članka 5. ove Odluke mogu se privremeno koristiti za održavanje svadbi, privatnih proslava, karmina, zabava organiziranih u komercijalne svrhe, događanja i aktivnosti političkih stranaka te drugih javnih i privatnih građanskih skupova. 

Privremeno korištenje za svadbe i komercijalnu upotrebu (zabave, večeri s glazbom kod kojih se prodaju ulaznice) može u pravilu trajati najviše 4 (četiri) dan, a za ostale prigode i događaje navedene u stavku 1. ove Odluke 1 (jedan) dan.

Članak 10.

Prostori iz članka 5. ove Odluke, razvrstavaju se prema lokaciji, stupnju opremljenosti i visini naknade za korištenje kako slijedi:

I. Kategorija: Garešnički Brestovac, Kapelica i Kajgana
II. Kategorija: Tomašica, Hrastovac, Uljanik, Kaniška Iva, Trnovitički Popovac, Dišnik, Rogoža, Velika Bršljanica, Ciglenica
III. Kategorija: Veliki Pašijan, Mali Pašijan
IV. Malo Vukovje i Prokop.
Izvan navedenih kategorija je Hrvatski dom u Garešnici, Vladimira Nazora 21, obzirom na specifično i drugačije uređen prostor od ostalih domova.
Članka 11.
Visina naknada se s obzirom na kriterije iz članka 10. ove Odluke određuje na sljedeći način:

A. Svadbe i ostale privatne proslave čije trajanje prelazi iz jednoga dana u drugi:    
I. kategorija 280,00 EUR
II. kategorija 160,00 EUR
III. kategorija 100,00 EUR


B. Privatne proslave (primjerice, krstitke, prve pričesti, rođendani i sl.) čije trajanje ne prelazi jedan dan:      
I. kategorija 120,00 EUR
   za korištenje sisključivo predvorja doma u Garešničkom Brestovcu naknada iznosi     80,00 EUR 
II. kategorija 80,00 EUR
III. kategorija 60,00 EUR

1. Karmine:     
	I. kategorija 60,00 EUR
	II. kategorija 40,00 EUR
	III. kategorija 32,00 EUR

2. Zabave organizirane u komercijalne svrhe (zabave, večeri s glazbom kod kojih se prodaju ulaznice):    
	I. kategorija 400,00 EUR
	II. kategorija 280,00 EUR
	III. kategorija 160,00 EUR

3. Zabave organizirane u komercijalne svrhe (prodaje, prezentacije, seminari, edukacije):    
	I. kategorija 120,00 EUR
	II. kategorija 80,00 EUR
	III. kategorija 60,00 EUR

4. Hrvatski dom (Garešnica, Vladimira Nazora 21):
	- velika dvorana 200,00 EUR
	- mala dvorana 100,00 EUR

5. Događanja i aktivnosti u organizaciji političkih stranaka i udruga:   
	 	 I. kategorija 120,00 EUR
		 II. kategorija 80,00 EUR
		 III. kategorija 60,00 EUR

Članak 12.

Na naknade iz članak 11. ove Odluke obračunava se porez na dodanu vrijednost.

Članak 13.

Osobe koje žele koristiti prostore društvenih domova, a imaju prebivalište ili sjedište izvan područja Grada Garešnice, plaćaju naknadu utvrđenu člankom 11. ove Odluke uvećanu za 50%.

Članak 14.

Predsjednik vijeća mjesnog odbora ili službenik upravnog tijela Grada Garešnice nadležnog za prikupljanje i obradu zahtjeva dužan je na zahtjev informirati zainteresirane osobe o načinu korištenja društvenih domova, pravima i obvezama iz ove Odluke te slobodnim terminima.

Članak 15.

Zahtjev za korištenje društvenog doma u pisanom obliku Gradu podnosi budući korisnik u pravilu najkasnije 3 (tri) dana prije dana korištenja prostorija društvenog doma. Uz zahtjev je potrebno priložiti presliku osobne iskaznice.

Iznimno od stavka 1. ovog članka, u slučaju podnošenja zahtjeva za organizaciju zabave u komercijalne svrhe, budući korisnik je obvezan podnijeti zahtjev najkasnije 14 (četrnaest dana) prije održavanja zabave u komercijalne svrhe te je dužan priložiti:
· izvadak iz odgovarajućeg registra u koji je podnositelj zahtjeva upisan kao poslovni subjekt,
· kratak opis događaja koji se organizira u komercijalne svrhe,
· popis drugih poslovnih subjekata koji uz korisnika sudjeluju u realizaciji zabave (pružatelji usluga prehrane i pića, izvođači glazbenih i drugih zabavnih sadržaja i slično.),
· na zahtjev Grada Garešnice i druge odgovarajuće dokaze.

Iznimno od odredbe stavka 1. ovog članka, u slučaju održavanja karmina korisnik može podnijeti zahtjev za korištenjem društvenog doma najkasnije zadnjeg radnog dana Gradske uprave Grada Garešnice prije planiranog dana korištenja prostorija društvenog doma.

Članak 16.

Temeljem podnesenog zahtjeva s korisnikom se sklapa ugovor o korištenju društvenog doma koji u ime Grada Garešnice potpisuje Gradonačelnik Grada Garešnice ili drugi službenik zaposlen u upravnim tijelima Grada Garešnice temeljem Gradonačelnikove punomoći za sklapanje takve vrste pravnih poslova.

Članak 17.

Naknada za korištenje prostorija društvenih domova prihod je proračuna Grada  i uplaćuje se na žiro račun Grada: HR5824020061811900008, model: 68, poziv na broj: 7722-OIB korisnika, s opisom plaćanja: Naknada za korištenje društvenog doma.

Naknada za korištenje mora biti u cijelosti plaćena prije dana korištenja prostora, o čemu je korisnik dužan obavijestiti upravno tijelo nadležno za prikupljanje i obradu zahtjeva.

Iznimno od odredbe stavka 2. ovog članka, u slučaju održavanja karmina korisnik može uplatiti naknadu za korištenje društvenog doma najkasnije 3 (tri) radna dana nakon korištenja društvenog doma.

[bookmark: _Hlk102109018]Ako zbog zbog više sile korisnik ne može pristupiti korištenju plaćenog prostora, Grad će korisniku vratiti uplaćeni iznos u cijelosti, u roku od 7 (sedam) radnih dana nakon dana u kojem je korisnik dostavio dokaze o nemogućnosti korištenja prostora, odnosno izjavu o odustajanju od korištenja plaćenog prostora.

U slučaju da korisnik bez posebno opravdanog razloga odustane od korištenja prostora, Grad će korisniku vratiti uplaćeni iznos umanjen za 30% u roku od 10 (deset) radnih dana od dana u kojem je korisnik dostavio izjavu o odustajanju od korištenja plaćenog prostora.

Članak 18.

Polog se plaća kao garancija povrata prostora u stanju u kojem je preuzet i to u sljedećim slučajevima:
· korištenje domova u svrhu održavanja svadbi te u komercijalne svrhe (zabave, večeri s glazbom kod kojih se prodaju ulaznice) – 200,00 EUR
· korištenje domova u svrhu održavanja privatnih proslava – 100,00 EUR 

Polog se vraća uplatitelju nakon preuzimanja prostora.

Ako se prilikom preuzimanja prostora utvrdi da su korištenjem nastala oštećenja, polog se vraća u iznosu umanjenom za nastalu štetu. Ako je trošak sanacije oštećenja veći od visine pologa, korisnik odgovara za ukupno nastalu štetu.

Zajedničke odredbe o načinu korištenja društvenih domova

Članak 19.

Svi korisnici dužni su društveni dom, odnosno njegove prostorije, opremu, inventar, zemljište i druge pripadnosti, koristiti pažnjom dobrog gospodara, u skladu s njihovom namjenom.

U slučaju kada se odobri korištenje doma tijekom vikenda, prostorije doma se preuzimaju petkom a predaju se ponedjeljkom najkasnije do 14,00 sati. 

Gradonačelnik zbog posebno opravdanih okolnosti može u pojedinim slučajevima odrediti i drugačiji termin preuzimanja i povrata prostorija društvenog doma.

Društveni domovi se ne daju na korištenje uoči Badnjaka, Božića te Uskrsa.

Korisnik je dužan onemogućiti pristup u društveni dom osobama koje nisu uključene i koje ne sudjeluju u aktivnostima radi kojih je korisnik ishodio odobrenje za korištenje društvenog doma.

Korisnik je dužan nakon korištenja društvenog doma pregledati prostorije koje je koristio i dovesti ih u uredno stanje (očistiti prostorije, ugasiti svjetla, zatvoriti prozore, složiti inventar, zaključati dom, vratiti ključ osobi zaduženoj za ključeve i dr.).

Korisnik društvenog doma odnosno prostorija koje se daju uz naknadu posebno je dužan:
· očistiti prostorije i okoliš nakon korištenja na način da su prostor za pripremu hrane i pića te sanitarni čvor temeljito očišćeni, odnosno dovedeni u stanje koje je zatečeno u trenutku preuzimanja prostora,
· razvrstati otpad prema vrsti i odložiti isti u odgovarajuće spremnike.

U prostorijama društvenog doma zabranjeno je:
· pušenje, 
· unos eksplozivnih i zapaljivih materijala,
· unos oružja i narkotika.

Članak 20.

Za organizaciju prigoda i događaja u prostorima društvenih domova isključivo odgovoran je korisnik.

Korisnik je dužan izvršiti sve prijave te ispuniti sve obveze koje su zakonom propisane za događaj koji organizira. U suprotnom u cijelosti odgovoara za njihovo kršenje.

Kada se u društvenom domu koristi autorska glazba putem žive glazbe ili glazbe s elektroničkih medija, korisnik je obvezan pribaviti dozvolu za korištenje navedenih autorskih glazbenih djela te pravovremeno platiti autorsku naknadu.

Ako korisnik ne pribavi dozvolu iz prethodnog stavka, u potpunosti snosi odgovornost za nepridržavanje obveza propisanih Zakonom o autorskom pravu i srodnim pravima.

Članak 21.

Prilikom preuzimanja doma nužna je prisutnost predsjednika Vijeća mjesnog odbora ili službenika upravnog tijela Grada Garešnice nadležnog za zaprimanje i obradu zahtjeva ili druge osobe. koju Gradonačelnik za to posebno ovlasti.

Nakon završetka korištenja prostora društvenog doma, korisnik predaje prostor predsjedniku Vijeća mjesnog odbora ili službeniku upravnog tijela Grada Garešnice nadležnog za zaprimanje i obradu zahtjeva ili drugoj osobi koju Gradonačelnik za to posebno ovlasti.

Ako je nastalo oštećenje objekta, opreme ili inventara, ili ako je nastao njihov bilo kakav manjak koji nije postojao u vrijeme predaje prostora korisniku, o primopredaji se sastavlja zapisnik uz foto dokumentaciju.

Ako korisnik odbije potpisati zapisnik, o tome će se sastaviti službena bilješka u zapisniku. 

Uskraćivanje potpisa ne oslobađa korisnika od obveze naknade štete.

Grad Garešnica ovlašten je od korisnika naplatiti nerazmjerno visoki trošak režija vode, struje i plina u slučaju kada je isti nastao namjerom ili krajnjom nepažnjom korisnika odnosno osoba za koje korisnik odgovara. 

Neramjerno visokim troškom režija smatrat će se trošak koji prelazi iznos od 50,00 EUR, uzimajući u obzir iznose varijabilnih režijskih stavki sukladno važećem cjeniku isporučitelja u vrijeme korištenja društvenog doma.

Članak 22.

Svaki korisnik je dužan nadoknaditi troškove oštećenja objekta, opreme i inventara koji su nastali kao posljedica aktivnosti u vremenu kada mu je društveni dom predan na korištenje, prema aktualnoj nabavnoj vrijednosti inventara i/ili prema računu stvarno izvedenih radova kojima su sanirana oštećenja.

Šteta nastala pri korištenju društvenog doma mora se nadoknaditi Gradu u roku od 7 (sedam) dana od dana nastanka štete, osim ako Gradonačelnik na obrazloženi i opravdani zahtjev korisnika ne odobri duži rok.

Naknada štete može biti u obliku povrata u prijašnje stanje ili novčana naknada koja pokriva puni iznos nastale štete.

Ako korisnik o svom trošku ne popravi štetu u roku iz stavka 2. ovoga članka Grad će pokrenuti sudski postupak protiv osobe kojoj je odobreno korištenje društvenog doma.

Ako se utvrdi da su štetu prouzročili predsjednik Vijeća mjesnog odbora ili pojedini članovi Vijeća mjesnog odbora, oni osobno odgovaraju za štetu i dužni su je naknaditi u roku iz stavka 2. ovoga članka.

Članak 23.

Gradonačelnik može korisniku zabraniti korištenje društvenog doma u razdoblju od naredne  2 (dvije) godine, ako je za vrijeme njegova korištenja:
· došlo do narušavanja javnog reda i mira, uz materijalnu štetu prouzrokovanu namjerom ili krajnjom nepažnjom,
· došlo do narušavanja javnog reda i mira, bez obzira što nije nastala materijalna šteta,
· uzrokovano znatnije oštećenje društvenog doma, njegove okoline, opreme ili inventara, pri čemu se znatnijim oštećenjem smatra svaka šteta koja prelazi iznos od 300,00 EUR-a.

Gradonačelnik može pisanom odlukom zabraniti korištenje društvenog doma i nakon sklapanja ugovora a prije korištenja društvenog doma, ako bi, iz svih okolnosti slučaja, bio vrlo vjerojatan nastanak znatnog oštećenja na imovini (procijenjena šteta veća od 300,00 EUR-a) ili bi korištenjem društvenog doma vrlo vjerojatno bio narušen javni red i mir. 

Odlukom gradonačelnika iz stavka 2. ovog članka naložit će se povrat uplaćenih sredstava.

Članak 24.

Predsjednik Vijeća mjesnog odbora dužan je:
· upravljati prostorima društvenog doma i okolišem oko društvenog doma pažnjog dobrog gospodara,
· prijaviti nadležnom upravnom tijelu Grada svako oštećenje, manu ili gubitak funkcionalnosti prostora, opreme i inventara te organizirati nužne popravke i sprječavanje daljnje štete
· na zahtjev gradonačelnika ili nadležnog upravnog tijela Grada dostavljati tražene podatke o društvenim domovima ,
· organizirati korištenje prostora društvenih domova od strane trećih osoba (fizičkih i pravnih) sukladno odredbama ove Odluke,
· koordinirati aktivnosti u društvenim domovima te davanje prostora društvenih domova na korištenje trećim osobama koordinirati s nadležnim upravnim tijelom Grada Garešnice,
· redovito obilaziti društveni dom i upozoravati sve korisnike na dužnost pridržavanja odredbi ove Odluke i na posljedice nepostupanja po Odluci te pravovremeno prijaviti svako kršenje odredbi ove Odluke.

Članak 25.

Bez prethodne pisane suglasnosti Grada, predsjednik i Vijeće mjesnog odbora te drugi korisnici ne smiju u društvenom domu obavljati preinake kojima se bitno mijenja konstrukcija, raspored, površina, namjena ili vanjski izgled društvenog doma.

Suglasnost iz prethodnog članka izdaje gradonačelnik, na zahtjev Vijeća mjesnog odbora i na prijedlog nadležnog upravnog tijela Grada.
Članak 26.

Režijski troškovi društvenih domova za električnu energiju, plin, vodopskrbu i odvodnju uključeni su u iznos naknade iz članka 11. ove Odluke.

Članak 27.

Sredstva ostvarena na ime naknade za korištenje društvenih domova koristit će se, između ostalog, za održavanje društvenih domova (plaćanje režijskih troškova te troškova popravaka i ulaganja u građevinu, opremu, inventar, infrastrukturu, uređenje pripadajućeg zemljišta i dr.).

Članak 28.

Stupanjem na snagu ove Odluke prestaje važiti Odluka Gradskog vijeća o upravljanju i korištenju društvenih domova u vlasništvu Grada Garešnice (Službeni glasnik Grada Garešnice 10/2022) te Odluka Gradonačelnika o visini naknade za korištenje društvenih domova u vlasništvu Grada Garešnice (Službeni glasnik Grada Garešnice 2/2023). 

Ova Odluka objavit će se u Službenom glasniku Grada Garešnice te na oglasnoj ploči društvenih domova.

Članak 29.

Ova Odluka stupa na snagu osmog dana od dana objave u Službenom glasniku Grada Garešnice.


Predsjednik Gradskog vijeća
Željko Starčević





O B R A Z L O Ž E N J E

PRAVNA OSNOVA:
Pravna osnova za donošenje Odluke o upravljanju i korištenju društvenih domova u vlasništvu Grada Garešnice je članak 35. Zakona o vlasništvu i drugim stvarnim pravima („Narodne novine“, broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14 i 81/15 – pročišćeni tekst), i članak 35. Statuta Grada Garešnice („Službeni glasnik Grada Garešnice“,  broj  2/21). 

TEMELJNA PITANJA KOJA SE UREĐUJU ODLUKOM:

Ovom Odlukom uređuju se pitanja  upravljanja društvenim domovima u vlasništvu Grada Garešnice, odnosno utvrđuju se pravila i uvjeti davanja društvenih domova na korištenje te njihovo održavanje i financiranje.

Ključne novine u odnosu na raniju Odluku o upravljanju i korištenju društvenih domova u vlasništvu Grada Garešnice (Službeni glasnik Grada Garešnice 10/2022) su sljedeće:
· jasnije je uređena procedura podnošenja zahtjeva za korištenjem doma (definira se nadležan upravni odjel Grada Garešnice) i pravne osnove na temelju koje se korištenje odobrava (sukladno novoj odluci sklapao bi se ugovor),
· definiraju se nove cijene korištenja društvenih domova,
· detaljnije se uređuju uvjeti pod kojima se može odobriti ili zabraniti korištenje društvenih domova. 

S obzirom na to da se navedenom Odlukom utječe na interese građana na području Grada Garešnice, savjetovanje i uključivanje javnosti u postupak njenog donošenja provodi se u svrhu prikupljanja informacija o stavovima, primjedbama i prijedlozima zainteresirane javnosti.

UČINCI NA PRORAČUN GRADA:

Donošenjem i provedbom ove Odluke Grad Garešnica ostvarit će dodatne prihode koje će moći utrošiti na održavanje društevnih domova.
	
Slijedom navedenog, predlaže se Gradskom vijeću Grada Garešnice donošenje Odluke o upravljanju i korištenju društevenih domova u vlasništvu Grada Garešnice.                                                                                                                                     

